# ADÁSVÉTELI KERETSZERZŐDÉS (3. rész)

amely létrejött egyrészről: a **……………………….**

Székhely:………………………………

Cg: …………………………

Adószám:…………………

Bankszámlaszám: ………………………………….

Képviseli: ……………………………………………

mint eladó, a továbbiakban: **Eladó**

másrészről: **az Országgyűlés Hivatala**

Székhely: 1055 Budapest, Kossuth Lajos tér 1-3.

Adószám: 15300014-2-41

Számlaszám: MÁK 10032000-01400805-00000000

Képviseli: ……………………………………………

mint vevő, a továbbiakban: **Vevő**

együttesen: felek között, az alulírott napon és helyen, **„A 2017. január 1-től 2017. december 31-ig megjelenő évkönyv és évkönyv-jellegű külföldi időszaki kiadványok beszerzése és szállítása (650/3/2016”** tárgyában, a következő feltételekkel.

1. **A szerződés tárgya**

Az Eladó a jelen Szerződés alapján vállalja a Szerződés 1. számú mellékletében cím szerint megjelölt, 2017. január 1-jétől 2017. december 31-ig megjelenő évkönyvek és évkönyv-jellegű külföldi időszaki kiadványok és szervesen kapcsolódó, az adott időszakban megjelenő kiegészítő kötetei, mellékletei beszerzését, folyamatos szállítását egy-egy példányban, és a hozzá kapcsolódó következő szolgáltatások teljesítését:

1. a kiadványokkal kapcsolatos változásokról szóló információszolgáltatást,
2. online reklamációs rendszer ingyenes (további díj felszámítása nélkül történő) rendelkezésre bocsátását,
3. a papírformátumú megrendeléssel ingyenesen megszerezhető elektronikus, teljes szövegű változat hozzáférésének biztosítását és a hozzáférési információk megosztását.
4. **A vételi jog**
   1. Vevőt vételi jog illeti meg a következő kiadványokra:
5. a Szerződés 2/B. sz. mellékletében felsorolt, a papírformátumú kiadvány megrendelésével kedvezményesen megvásárolható elektronikus hozzáférések (kombinált: nyomtatott + online, teljes szövegű időszaki kiadványok) megrendelésére, amelyek száma: ………… db

(a végleges ajánlat alapján kerül meghatározásra)

1. a Vevő által eseti megrendeléssel megrendelt további, a szerződés 1. sz. vagy 2/B. sz. mellékleteiben cím szerint nem szereplő, továbbá a cím szerint szereplő időszaki kiadványok esetleges további, 2017. évben megjelenő lapszámainak megrendelésére.
   1. A Vevő egyoldalú nyilatkozatával jogosult a vételi jog érvényesítésére.
   2. A vételi jog a szerződés időtartama alatt gyakorolható, a 2017. december 31-ig megjelenő időszaki kiadványokkal bezárólag érvényesíthető.
   3. A kombinált kiadványok elektronikus példányai tekintetében az elektronikus elérhetőség értendő „szállítás” alatt.
   4. Kombinált kiadvány megrendelése esetén ugyanazon kiadvány papír alapú példányának 1. sz. melléklet szerinti ára nem kerül felszámításra.
2. **A szerződéses ár**
   1. A Szerződéses ár, a rendelkezésre álló keretösszeg: 6.100.000 HUF + ÁFA.
   2. A Szerződés 1. számú – EUR devizanemben meghatározott egységárakat is tartalmazó – mellékletében felsorolt papír alapú kiadványok ellenértéke mindösszesen …………………...-EUR + ÁFA.

(A végleges ajánlat alapján kerül kitöltésre.)

* 1. Az 1. sz. és a 2/B. sz. mellékletben meghatározott egységárak a szerződés időtartama alatt semmilyen jogcímen nem emelhetők.
  2. Az 1. sz. és a 2/B. sz. mellékletben felsorolt kiadványok megrendelése és a 2. pontban meghatározott vételi jog igénybevétele a 3.1. pontban feltüntetett keretösszeg erejéig vehető igénybe.
  3. Az Eladó az 1. sz. mellékletben felsorolt papír alapú időszaki kiadványokat a vételi jog keretében is az 1. sz. mellékeltben meghatározott egységáron köteles a Vevőnek szállítani.
  4. Az Eladó a kombinált kiadványokat a Szerződés 2/B. sz. mellékletében meghatározott egységárakon szállítja a Vevő részére.
  5. A Vevő által eseti megrendeléssel megrendelt további, a szerződés 1. sz. és 2/B. sz. mellékeltében nem szereplő időszaki kiadványok ára az új előfizetők részére megállapított árnál ……..%-kal alacsonyabb.

(A végleges ajánlat alapján kerül kitöltésre.)

* 1. A vételi jog gyakorlása és a lemondások – a szerződés keretjellegére tekintettel – nem minősülnek szerződésmódosításnak.
  2. Az 1. sz. és a 2/B. sz. mellékletben meghatározott árak magukban foglalják a szerződés teljesítéséhez szükséges összes költséget, különös tekintettel a csomagolás és az időszaki kiadványoknak a Vevő által megadott címekre történő szállításával járó költségekre.
  3. A Vevő a jelen Szerződésben meghatározott árakon felül egyéb költségeket a szerződésben foglalt szolgáltatásokkal kapcsolatban nem térít meg.
  4. Az Eladó nem jogosult a Vevővel szembeni igényérvényesítésre amennyiben a szerződés alapján történő kifizetés nem éri el a 3.1. pontban meghatározott keretösszeget.

1. **Fizetési feltételek**
   1. Az Eladó előzetes értesítése alapján a Vevő által megrendelt időszaki kiadványok ellenértékére vonatkozó számlát az Eladó a teljesítést követő 15 napon belül megküldi a Vevő részére. Vevő a teljesítést a számlán igazolja.
   2. A számlákat minden esetben az általános forgalmi adóról szóló 2007. évi CXXVII. törvénynek a Közösségen belüli termékbeszerzésekre vonatkozó, a teljesítéskor hatályos rendelkezései alapján kell kiállítani.
   3. A Vevő kizárólag a jelen szerződésben foglaltaknak és az általános forgalmi adóról szóló 2007. évi CXXVII. törvény rendelkezéseinek megfelelően, eredeti, papír alapon kiállított számla alapján teljesít fizetést.
   4. Az Eladó 2018. január 31-ig végelszámolást illetve adott esetben végszámlát ad a jelen Szerződés alapján ténylegesen teljesített szállításokról, szállítási címenkénti bontásban. Az év folyamán ténylegesen le nem szállított, és a negyedéves számlák valamelyikében jóvá nem írt tételeket az Eladó a végszámlában jóváírja.
   5. A negyedéves számla és a végszámla tartalmazza a következőket:

* cím
* ISSN szám
* ország
* példány
* formátum (papír vagy kombinált kiadvány)
* ár.
  1. Az Eladó a jelen Szerződés alapján megrendelt időszaki kiadványok csomagolásáért, kiszállításáért/kézbesítéséért további díjat nem számít fel.
  2. Az Eladó a számlákat az Országgyűlési Könyvtár részére állítja ki.
  3. Vevő a számlák tekintetében az adózás rendjéről szóló 2003. évi XCII. törvény 36/A §-36/B §-aiban foglaltak alkalmazásával köteles az ellenszolgáltatást teljesíteni.
  4. Az adózás rendjéről szóló 2003. évi XCII. törvény (Art.) 36/A §-a értelmében – a havonta nettó módon számított 200.000,- forintot meghaladó kifizetésnél – a számlák kifizetésének feltétele a tényleges kifizetést megelőző 30 napnál nem régebben kelt nemlegesnek minősülő együttes adóigazolás eredeti példányának átadása, bemutatása, megküldése a Vevő részére.
  5. Amennyiben az Eladót - az Art. 36/B. §-a alkalmazásával - felvették a köztartozásmentes adózói adatbázisba, az adóigazolás benyújtása alól mindaddig mentesül, amíg szerepel az említett adatbázisban.
  6. Az általános forgalmi adóról szóló 2007. évi CXXVII. törvénynek megfelelően kiállított számla a Ptk. 6:130. § (1)-(2) bekezdéseiben előírtak szerint, a kézhezvételének napját követő 30 naptári napon belül kerül kifizetésre, az Eladó …………………………….. (pénzintézet) által vezetett ………………………………………………... számú számlájára történő átutalással. Az adóigazolás késedelmes rendelkezésre bocsátása esetén a fizetési határidőt az adóigazolás átvételétől kell számítani.
  7. (A szerződéses adatlap alapján kerül kitöltésre.)
  8. Késedelmes teljesítés esetén Vevő a Ptk. 6:155. §-ában meghatározott késedelmi kamat fizetésére köteles.
  9. Az Eladó a Kbt. 136. § (1) bekezdése alapján kötelezettséget vállal arra, hogy

1. nem fizet, illetve számol el a szerződés teljesítésével összefüggésben olyan költségeket, amelyek a Kbt. 62. § (1) bekezdés *k)* pont *ka)-kb)* alpontja szerinti feltételeknek nem megfelelő társaság tekintetében merülnek fel, és amelyek az Eladó adóköteles jövedelmének csökkentésére alkalmasak;
2. a szerződés teljesítésének teljes időtartama alatt tulajdonosi szerkezetét a Vevő számára megismerhetővé teszi és a Kbt. 143. § (3) bekezdése szerinti ügyletekről a Vevőt haladéktalanul értesíti.
   1. A külföldi adóilletőségű Eladó által a Kbt. 136. § (2) bekezdése alapján adott meghatalmazás, – amely szerint a magyar adóhatóság az Eladó illetősége szerinti adóhatóságtól közvetlenül, az országok közötti jogsegély igénybevétele nélkül jogosult beszerezni a nyertes ajánlattevőre vonatkozó adatokat – a Szerződés 6. sz. mellékletét képezi.
3. **A szerződés időtartama teljesítés helye, módja határideje**
   1. A szerződés az aláírása napjától 2018. január 31-ig hatályos.
   2. A jelen Szerződés alapján a 2017. január 1-től 2017. december 31-ig megjelenő időszaki kiadványokat kell szállítani a Vevő részére.
   3. A pénzügyi elszámolás határideje: 2018. január 31.
   4. Az Eladó kötelezettséget vállal arra, hogy a jelen Szerződés 1. sz. vagy 2/A, 2/B. sz. mellékleteiben felsorolt – időszaki kiadványokról azok megjelenését követő legrövidebb időn belül, de legkésőbb a megjelenéstől számított 10. naptári napon belül értesíti a Vevőt.
   5. Eladó a Szerződés 1. vagy 2/A vagy 2/B. sz. mellékleteiben felsorolt kiadványokat az értesítéstől számított 15 naptári napon belül szállítja a vevő részére.
   6. A Szerződés 1. sz. vagy 2/A sz. vagy 2/B. sz. mellékleteiben fel nem sorolt időszaki kiadványra vonatkozó értesítés esetén a Vevő az értesítést követően a Megrendelést megküldi az Eladó kapcsolattartója észére.
   7. Amennyiben bármely határidő utolsó napja nem munkanap, úgy a határidő az azt követő első munkanap.
   8. Vevő kötelezettséget vállal arra, hogy haladéktalanul értesíti az eladót amennyiben a 3.1. pontban meghatározott keretösszegre tekintettel további időszaki kiadvány szállítása és ellenértékének kifizetése nem lehetséges.
   9. Szállítási cím: Országgyűlési Könyvtár 1055 Budapest, Kossuth Lajos tér 1-3.
4. **Szerződésszegés**
   1. Az Eladó kötelezettséget vállal arra, hogy minden szakmailag elvárható módszerrel gondoskodik arról, hogy az időszaki kiadványok az 5.5. és az 5.7. pontokban meghatározott határidőkre a teljesítés helyére érkezzenek.
   2. Amennyiben az előírt teljesítési határidők betartását elháríthatatlan akadály lehetetlenné teszi, erről Eladó a Vevőt haladéktalanul értesíti.
   3. Az Eladó hibájából bekövetkező esetleges mennyiségi hiányosságokat az Eladó a Vevő bejelentését követően, soron kívül pótolja.
   4. Késedelmi kötbér: Eladó a szerződés szerinti értesítési illetve szállítási kötelezettségének késedelmes teljesítése esetén, a késedelem minden napja után, a késedelemmel érintett időszaki kiadvány nettó árának 5%-át kitevő kötbért köteles fizetni. A Vevő a késedelem észlelésekor írásban köteles értesíteni az Eladót.
   5. Meghiúsulási kötbér: amennyiben az Eladó a szerződés szerinti értesítési illetve szállítási kötelezettségét egyáltalán nem teljesíti, úgy köteles a szerződésszegéssel érintett időszaki kiadvány(ok) nettó árának 30%-át kitevő kötbért fizetni a Vevő részére.
   6. A Vevőnek jogában áll az esedékessé vált kötbért a következő számlából – az Eladónak a kötbér összegét is tartalmazó nyilatkozata vagy mindkét fél által aláírt jegyzőkönyv alapján – visszatartani. A kötbér a szerződésszegés napján esedékessé válik.
   7. Amennyiben eladói hibából, késedelemből, vagy az Eladó egyéb szerződésszegéséből eredően Vevő igazolt kára a kötbért meghaladja, úgy a Vevő jogosult ennek összegét is az esedékes számlából visszatartani.
   8. Bármely nem szerződésszerű teljesítés jogi fenntartás nélküli elfogadása a Vevő részéről nem értelmezhető joglemondásként azon igényről vagy igényekről, amelyek a Vevőt a szerződésszegés következményeként megilletik.
5. **Eladó egyéb kötelezettségei**
   1. Az Eladó vállalja, hogy a kiadói értesítést követően soron kívül tájékoztatja a Vevőt szerződés tárgya szerinti időszaki kiadványok megszűnéséről, névváltozásáról, a papír alapú időszaki kiadványok újonnan megjelenő ingyenesen vagy kedvezményesen megvásárolható elektronikus változatáról vagy esetleges egyéb változásairól. Vevőnek jogában áll szállítási igényét módosítani az időközi változásokra tekintettel.
   2. Az Eladó a jelen szerződés teljesítésével kapcsolatos – esetleges – reklamációt soron kívül és rugalmasan kezeli,
   3. Az Eladó köteles a Vevő reklamációját haladéktalanul, a reklamáció kézhezvételének napján a kiadóhoz továbbítani és erről a Vevőt egyidejűleg tájékoztatni.
   4. Az ingyenes online reklamációs rendszer elérhetősége: ……………………………..
   5. A reklamációkezeléssel kapcsolatos, az eladó által meghatározott további előírások:………………………………………………………………………

…………………………………………………………………………………………

(az ajánlattevő által a műszaki alkalmassága igazolására adott nyilatkozat alapján kerül kitöltésre, adott esetben a szerződés melléklete lesz.)

1. **Együttműködés,**
   1. A felek megállapodnak abban, hogy együttműködnek jelen szerződés eredményes teljesítése céljából.
   2. A jelen szerződéssel kapcsolatban a felek közötti bármely értesítésnek írásban kell történnie.
   3. A felek nyilatkozattételre jogosult képviselői:

a Vevő képviselői:

Szerződéses kérdésekben:

……………………………. ……………… tel: +36-1/441-… fax: +36-1/441-….

Szakmai kérdésekben:

……………… tel: +36-1/441-… fax: +36-1/441-….

Az Eladó képviselője

Szerződéses kérdésekben:

…………………………..

Szakmai kérdésekben:

telefon: + ………………. fax: + ……………………..

e-mail: ………………..@.......................

* 1. A felek képviselői jogosultak és kötelesek megtenni minden a szerződés teljesítése érdekében szükséges intézkedést és nyilatkozatot, amely nem ellentétes a jelen szerződésben és annak mellékleteiben foglaltakkal, valamint nem minősül a szerződés módosításának, kiegészítésének. A megnevezett személyek változásáról felek haladéktalanul kötelesek egymást írásban értesíteni.
  2. A Kbt. 138. § (1) bekezdése szerint a jelen szerződést a közbeszerzési eljárás nyerteseként szerződést kötő fél köteles teljesíteni, a szerződés teljesítésében résztvevő alvállalkozókra vonatkozó, a Kbt. 138. § (1) bekezdése alapján adott nyilatkozat a Szerződés 5. sz. mellékletét képezi.

1. **A szerződés módosítása**

A jelen szerződés módosítása kizárólag a Kbt. 141. §-142. §- aiban foglaltak figyelembe vételével, mindkét fél egyetértésével, a szerződés aláírására jogosult személyek aláírásával, a Kbt. 37. § (1) bekezdésében előírt közzétételi kötelezettség megtartásával történhet.

1. **A szerződés felmondása**
   1. Megrendelő a Kbt. 143. § (1) bekezdése alapján jogosult a szerződést felmondani vagy a szerződéstől elállni, amennyiben
2. feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;
3. az Eladó nem biztosítja a Kbt. 138. §-ban foglaltak betartását, vagy az Eladó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy
4. az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.
   1. A Vevő a Kbt. 143. § (2) bekezdése alapján köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy az Eladó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
   2. A Vevő a Kbt. 143. § (3) bekezdése alapján jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha
5. az Eladóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;
6. az Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.
   1. Az Eladó súlyos szerződésszegése esetén Vevő a szerződés azonnali hatályú felmondására jogosult.
   2. Súlyos szerződésszegésnek minősül:

* a jelen Szerződésben meghatározott értesítési illetve szállítási határidő 3. alkalommal történő megszegése
* a jelen Szerződésben előírt fizetési feltételek ismételt megszegése
* a Vevő reklamációjának a kézhezvétel napján történő kézbesítésének ismételt elmulasztása.
  1. A Vevő 3 hónapos felmondásra jogosult, amennyiben az Eladó egyéb szerződésszegést követ el.
  2. A Vevő köteles a jelen szerződést felmondani, ha:

1. az Eladóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel; vagy
2. az Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.
   1. A jelen Szerződés megszűnik, amennyiben a 3.1. pontban meghatározott keretösszeg terhére további kifizetés nem lehetséges.
   2. Felmondás illetve a Szerződés egyéb okból történő megszűnése esetén az Eladó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.
3. **Titokvédelem**

Az Eladót titoktartási kötelezettség terheli a jelen szerződés teljesítése során a Vevővel, annak tevékenységével kapcsolatban tudomására jutó mindennemű – közérdekűnek nem minősülő – adat, információ, ismeret vonatkozásában. E titoktartási kötelezettség kiterjed az Eladó alkalmazottaira, munkatársaira, illetve alvállalkozóira és egyéb közreműködőire is, akiket erre az Eladó köteles hitelt érdemlően figyelmeztetni.

1. **Jogviták rendezése**
   1. A Vevő és az Eladó köteles minden lehetséges erőfeszítést megtenni annak érdekében, hogy a jelen szerződéssel kapcsolatban közöttük felmerülő bármiféle nézeteltérést vagy vitát békés úton, közvetlen tárgyalások útján rendezzenek.
   2. Amennyiben az előző pontban említett tárgyalások megkezdését követő 10 munkanapon belül a felek nem tudnának békés úton egyezségre jutni a jelen szerződéssel kapcsolatban közöttük felmerült vitát illetően, úgy a perben eljáró bíróságot az 1952. évi III. törvény (Pp.) rendelkezései alapján kell kiválasztani.
2. **Átláthatóság**

Eladó a 368/2011. (XII. 31.) Korm. rendelet 50. § (1a) bekezdése alapján nyilatkozik arról, hogy a nemzeti vagyonról szóló 2011. évi CXCVI. törvény 3. § (1) bekezdése alapján átlátható szervezetnek minősül. Nyilatkozata a Szerződés mellékletét képezi. Eladó kötelezettséget vállal arra, hogy e nyilatkozatban foglaltak változása esetén haladéktalanul, írásban tájékoztatja az Vevőt. Eladó tudomásul veszi, hogy a valótlan tartalmú nyilatkozat alapján kötött szerződést Eladó azonnali hatállyal felmondja vagy – ha a szerződés teljesítésére még nem került sor - a szerződéstől eláll.

1. **Egyéb megállapodások**
   1. A Vevő haladéktalanul, írásban értesíti az Eladót arról, ha a rendelkezésre álló keretösszeg terhére további megrendelés nem lehetséges.
   2. A Vevő kizárólag a jelen szerződés késedelem és hibátlan teljesítése esetén járul hozzá ahhoz, hogy az Eladó a szerződés tárgyát képező értékesítésre referenciaként hivatkozzon. Hibás, késedelmes teljesítés vagy egyéb szerződésszegés esetén a Vevő e körülményt a referenciaigazolásban feltünteti.
2. **Záró rendelkezések** 
   1. A szerződés a felek kölcsönös aláírása napján lép hatályba.
   2. A szerződésben nem szabályozottak tekintetében a magyar jog, különösen a Polgári Törvénykönyvről szóló 2013. évi V. törvény és a közbeszerzésekről szóló 2015. évi CXLIII. törvény előírásai az irányadók.
   3. A jelen Szerződés öt egymással mindenben megegyező eredeti példányban készült, amelyekből három példány a Vevőt és kettő példány az Eladót illet meg.
   4. A szerződést a felek átolvasás és értelmezés után, mint akaratukkal megegyezőt aláírták.
   5. Jelen szerződés elválaszthatatlan részét képezik az alábbi mellékletek:

1. sz. melléklet: Szállítandó papír alapú kiadványok listája

2/A. sz. melléklet: Az ingyenes online verzióval rendelkező kiadványok listája

2/B. sz. melléklet: A kedvezményes online verzióval rendelkező kiadványok listája

3. sz. melléklet: Megrendelés

4. sz. melléklet: Átláthatósági nyilatkozat.

5. sz. melléklet: Nyilatkozat a Kbt. 138. § (1) bekezdése alapján

6. sz. melléklet: Meghatalmazás

Budapest, 2016

…………… ……………………

…………………. ………………..

Országgyűlés Hivatala ………………………**.**

Vevő Eladó